text: Домусчиев получи 100 млн. евро по плана "Юнкер" -
  Домусчиев получи 100 млн. евро по плана "Юнкер"
  януари 14, 2018 admin
  В резултат на това финансиране ще бъдат създадени 210 работни места в селските райони на България. Споразумението беше подписано от зам.-председателя на ЕК Юрки Катайнен, земеделския министър Румен Порожанов, вицепрезидента на ЕИБ Андрю Макдауъл и Кирил Домусчиев, главен изпълнителен директор на "Хювефарма", чието дъщерно дружество е "Биовет", предаде "Фокус".
  "Благодарение на гаранцията от бюджета на ЕС, ЕИБ е в състояние да предложи този заем на дружеството, в резултат на което ще станем свидетели на по-интензивна научноизследователска и развойна дейност в селските райони в България. Това ще доведе до икономически растеж и откриване на нови работни места", заяви Юрки Катайнен, зам.-председател на ЕК. Министърът на земеделието Румен Порожанов посочи:
  "Възможността да бъде реализиран такъв изключително важен проект във ветеринарната сфера е показателен за развитието и перспективата пред българското земеделие".
  На заседанието са представени резултатите от дискусиите по време на трите клъстърни срещи, проведени по-рано днес.